संकलन में एक महत्वपूर्ण कविता का शीर्षक है तल छट। वर्ग-विभक्त समाज का सर्वहारा वर्ग तलछट में पैठी गाद के समान होता है। कवि को उसकी यह स्थिति अप्रिय मालूम होती है इसके लिए वह व्यवस्था की आलोचना करता है। वह कहता है - ओह, कितना कठोर घेरा है शोषकों का/तुम खाली हाथ हो, निहत्थे/शत्रु बहुत शक्तिशाली हंै/इसे कभी मत भूलो/पहचानो उसके दंश को/समर में दक्ष जनता/शत्रु की ताकत को/शिथिल करती है बिना युद्ध के ही/बड़े बड़े दुर्गों को ढहाती है/बिना ध्वंस के/सिंहासन उलट जाते हैं/बिना किए सारा रक्तपात/तुम्हारे इरादे पुख्ता हों/सर्वहारा संगठित हो हर कोई/कोई भी सेना नहीं झुका पाएगी उसे। (पृ. 122)